Hernanes

**Anderson Hernanes de Carvalho Viana Lima** (lahir 29 Mei 1985), atau hanya dikenali sebagai **Hernanes** (), merupakan pemain bola sepak Brazil yang kini bermain untuk kelab Serie A, Juventus. Beliau bermain di posisi pemain tengah.

## Kerjaya kelab
### São Paulo
Hernanes telah memasuki akademi São Paulo dan bermain untuk kelab itu selama sembilan tahun (2001–2010). Beliau kemudian dipinjam ke Santo André untuk musim 2006. Pada 2008, ketika menjadi pemain São Paulo, Hernanes memenangi anugerah pemain terbaik Prêmio Craque do Brasileirão. 

### Lazio
Pada 6 Ogos 2010, São Paulo setuju untuk menjual Hernanes kepada Lazio. Hernanes kemudian menandatangani kontrak lima tahun. Lazio kemudian membayar €11.1 juta kepada São Paulo. Beliau menjaringkan gol pertamanya ketika membuat penampilan pertama dengan menjaringkan tendangan penalti dalam perlawanan latihan menentang Deportivo La Coruña. Beliau juga membuat hantaran kepada Sergio Floccari untuk menjaringkan gol ketiga Lazio. Beliau menjaringkan gol pertama di Serie A juga melalui tendangan penalti menentang Bologna, Lazio menang 3–1. Pada 3 Disember 2010, beliau menjaringkan gol ketiganya di Lazio ketika menang 3-1 ke atas Inter dengan sepakan percuma. Dalam musim pertamanya di Lazio, beliau telah menjaringkan 11 gol. Beliau bersama Lazio juga menjuarai Coppa Italia 2012–13l menentang Roma.

### Internazionale
Pada 31 Januari 2014, Hernanes menandatangani kontrak baru selama empat tahun setengah sehingga 30 Jun 2018 untuk bersama kelab Internazionale. Beliau membuat penampilan pertama pada 9 Februari, ketika menang 1–0 ke atas Sassuolo, beliau membuat hantaran kepada Walter Samuel untuk menjaringkan gol kemenangan Internazionale. Pada 10 Mei, beliau menjaringkan gol dari jarak jauh menentang bekas kelabnya, Lazio untuk memberikan kemenangan 4-1. Dengan keputusan itu, Internazionale layak ke Liga Europa pada musim hadapan.

## Kerjaya antarabangsa

Beliau membuat penampilan pertama untuk pasukan kebangsaan Brazil pada 26 Mac 2008 ketika menentang Sweden di London, Brazil menang 1-0. Pada 9 Februari 2011, Hernanes telah dibuang padang pada separuh masa pertama ketika tewas 1&ndash;0 kepada Perancis dalam perlawanan persahabatan akibat menendang penyerang Karim Benzema di bahagian dada. Pada 10 November, beliau menjaringkan gol kedua Brazil, 2-0 menentang Gabon di Libreville selepas menerima bola dari tampanan penjaga gol.

Hernanes telah dipilih oleh jurulatih Luiz Felipe Scolari untuk Piala Konfederasi FIFA 2013 di tanah air sendiri, Brazil. Dalam perlawanan pemanas badan menentang Perancis pada 9 Jun di  Porto Alegre, beliau menggantikan tempat Luiz Gustavo dan empat minit kemudian, beliau menjaringkan gol kedua Brazil, Brazil menang 3-0. Hernanes bermain semula perlawanan Brazil di Piala Konfederasi sejak perlawanan akhir peringkat kumpulan menentang Itali. 

Beliau termasuk dalam skuad Brazil yang beraksi di Piala Dunia FIFA 2014. Beliau bermain dalam perlawanan pembukaan Piala Dunia menentang Croatia di mana beliau menggantikan tempat Paulinho pada 27 minit terakhir, Brazil menang 3-1.

### Gol antarabangsa

## Statistik kerjaya
### Kelab

## Anugerah
;São Paulo
*Campeonato Brasileiro Série A: 2007, 2008

;Lazio
*Coppa Italia: 2012–13

;Brazil
* Sukan Olimpik Musim Panas 2008: Pingat gangsa
* Piala Konfederasi FIFA: 2013

;Individu
* **[[Bola de Prata (Brazil)|Bola Perak]]: 2**
:: 2007, 2008
* **[[Prêmio Craque do Brasileirão|Pemain Terbaik Brazil]]: 1**
:: 2008

## Rujukan